CELEX: 32016R0277
Language: sk
Date: 2016-02-25 00:00:00
Title: Nariadenie Rady (EÚ) 2016/277 z 25. februára 2016, ktorým sa mení nariadenie (ES) č. 765/2006 o reštriktívnych opatreniach voči Bielorusku

27.2.2016   
            
            
               SK
            
            
               Úradný vestník Európskej únie
            
            
               L 52/22
            
         NARIADENIE RADY (EÚ) 2016/277
   z 25. februára 2016,
   ktorým sa mení nariadenie (ES) č. 765/2006 o reštriktívnych opatreniach voči Bielorusku
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 215,
   so zreteľom na rozhodnutie Rady 2012/642/SZBP z 15. októbra 2012 o reštriktívnych opatreniach voči Bielorusku (1),
   so zreteľom na spoločný návrh vysokého predstaviteľa Únie pre zahraničné veci a bezpečnostnú politiku a Európskej komisie,
   keďže:
   
               (1)
            
            
               V nariadení Rady (ES) č. 765/2006 (2) sa stanovuje zmrazenie aktív prezidenta Lukašenka a niektorých predstaviteľov Bieloruska, ako aj aktív osôb zodpovedných za vážne porušovanie ľudských práv alebo za represiu voči občianskej spoločnosti a demokratickej opozícii a osôb a subjektov, ktoré majú prospech z Lukašenkovho režimu alebo ho podporujú, najmä vrátane osôb a subjektov poskytujúcich uvedenému režimu finančnú alebo materiálnu podporu.
            
         
               (2)
            
            
               Zmrazenie aktív by sa malo naďalej uplatňovať v prípade štyroch osôb uvedených v prílohe I k nariadeniu (ES) č. 765/2006.
            
         
               (3)
            
            
               Mali by sa vypustiť všetky osoby a subjekty uvedené v prílohe IV k nariadeniu (ES) č. 765/2006, v prípade ktorých sa uplatňovanie zmrazenia aktív pozastavilo, a pozastavenie uplatňovania zákazu by sa malo ukončiť.
            
         
               (4)
            
            
               Toto opatrenie patrí do rozsahu pôsobnosti zmluvy a na nadobudnutie jeho účinnosti je potrebný regulačný akt na úrovni Únie, najmä vzhľadom na zabezpečenie jeho jednotného uplatňovania hospodárskymi subjektmi vo všetkých členských štátoch.
            
         
               (5)
            
            
               Nariadenie (ES) č. 765/2006 by sa preto malo zodpovedajúcim spôsobom zmeniť,
            
         PRIJALA TOTO NARIADENIE:
   Článok 1
   Nariadenie (ES) č. 765/2006 sa mení takto:
   
               1.
            
            
               V článku 2 sa vypúšťa odsek 6.
            
         
               2.
            
            
               Článok 8b sa vypúšťa.
            
         
               3.
            
            
               Príloha IV sa vypúšťa.
            
         Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 25. februára 2016
      
         
            Za Radu
         
         
            predseda
         
         K.H.D.M. DIJKHOFF
      
   
   
      (1)  Ú. v. EÚ L 285, 17.10.2012, s. 1.
   
      (2)  Nariadenie Rady (ES) č. 765/2006 z 18. mája 2006 o reštriktívnych opatreniach voči Bielorusku (Ú. v. EÚ L 134, 20.5.2006, s. 1).